SO โกยเงิน 460 ลบ. คว้า 3 งานใหม่บริการขับรถ ช่วงไตรมาส 3/64
SO รับทรัพย์ 460.15 ลบ. หลังคว้างานใหม่ 3 โครงการในไตรมาส 3/64 รับจ่างขับรถการไฟฟ้าส่วนภูมิภาค หน่วยงานธนาคารทั่วประเทศและเครือ SCB  และดูแลบริการผู้บริหารชาวต่างชาติและคนไทย
9 ส.ค. 2564

บริษัท สยามราชธานี จำกัด (มหาชน) หรือ SO เปิดเผยว่า บริษัทฯรับงาน 3 โครงการใหม่ในไตรมาส 3/2564 มูลค่าโครงการข้างต้นไม่รวมภาษีมูลค่าเพิ่มเป็นเงิน 460,146,990.32 บาท ได้แก่
1.โครงการการจ้างเหมาบริการงานด้านขับรถยนต์/ขับเรือ แบบราคาคงที่ไม่จำกัดจำนวน เป็นงานขับรถยนต์ชนิดที่ 1 – 3 / ขับรถบรรทุกเฉพาะกิจติดเครน / ขับรถลากจูงติดเครน / ขับเรือ ผู้ว่าจ้างคือ การไฟฟ้าส่วนภูมิภาค เขต 2 ภาคใต้ เริ่มงาน 1 กรกฎาคม 2564
2.โครงการงานรับจ้างเหมาเพื่อมุ่งความสำเร็จในการขับรถยนต์ สำหรับหน่วยงานธนาคารทั่วประเทศและบริษัทในเครือของ ธนาคารไทยพาณิชย์ จำกัด (มหาชน) หรือ SCB เป็นงานขับรถยนต์ส่วนกลางให้หน่วยงานธนาคารทั่วประเทศและบริษัทในเครือ เริ่มงาน 1 สิงหาคม 2564
3.โครงการ Driver Service เป็นงานดูแลและบริการผู้บริหารชาวต่างชาติและคนไทย และสนับสนุนงานส่วนกลางภายในองค์กรของToyota Daihatsu Engineering &amp; Toyota Motor Thailand เริ่มงาน 1 สิงหาคม 2564
 